Рат сицилијанског вечерња (1282—1302) представља рат који је започео 1282. побуном (званом Сицилијанско вечерње) против Карла I Анжујца, а завршио је 1302. миром у Калтабелоти. Рат се одигравао на Сицилији, Каталонији и још неким деловима западног Медитерана. С једне стране у рату је учествовао краљ Арагона, а са друге стране Карло I Анжујац, његов син Карло II Напуљски, краљеви Француске и папа.